CELEX: 62014TN0548
Language: ro
Date: 2014-07-24 00:00:00
Title: Cauza T-548/14: Acțiune introdusă la 24 iulie 2014 – Spania/Comisia

15.9.2014   
            
            
               RO
            
            
               Jurnalul Oficial al Uniunii Europene
            
            
               C 315/69
            
         Acțiune introdusă la 24 iulie 2014 – Spania/Comisia
   (Cauza T-548/14)
   2014/C 315/114
   Limba de procedură: spaniola
   
      Părțile
   
   
      Reclamant: Regatul Spaniei (reprezentant: A. Rubio González, Abogado del Estado)
   
      Pârâtă: Comisia Europeană
   
      Concluziile
   
   Reclamantul solicită Tribunalului:
   
               —
            
            
               anularea în parte a deciziei din 15 mai 2014 prin care se constată că într-un caz concret remiterea taxelor la import este justificată pentru o anumită sumă și nu este justificată pentru o altă sumă (dosarul REM 03/2013) și
            
         
               —
            
            
               obligarea instituției pârâte la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamantul invocă trei motive.
   
               1.
            
            
               Primul motiv, întemeiat pe încălcarea articolului 220 alineatul (2) litera (b) al cincilea paragraf din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, p. 1, Ediție specială, 02/vol. 5, p. 58)
               
                           —
                        
                        
                           În acest sens, reclamantul susține că notificarea pentru importatori publicată la 21 mai 2010 se referă exclusiv la importurile de preparate din ton din Columbia și din El Salvador, fără a include Ecuadorul, și cuprinde doar o referire generală la faptul că nu poate fi exclusă existența în alte țări a unor nereguli cu privire la cumulul de origine. Notificarea publicată îndeplinește cerințele prevăzute pentru orice notificare privind Columbia și El Salvador, dar nu poate fi extinsă în mod arbitrar la alte țări numai pentru că include o referire generală la simpla posibilitate a existenței unor nereguli.
                        
                     
         
               2.
            
            
               Al doilea motiv, întemeiat pe încălcarea articolului 239 din Codul Vamal Comunitar
               
                           —
                        
                        
                           În acest sens, reclamantul susține că în prezenta cauză întregul proces de obținere a certificatelor de origine se efectuează în conformitate cu normele stabilite în acest scop de autoritățile competente, care aplică legislația în mod incorect și nu își îndeplinesc obligațiile în ceea ce privește emiterea certificatelor și controlul bunei funcționări a sistemului. Mai mult, aceasta este o acțiune continuă în timp, care contribuie la crearea unor așteptări legitime în rândul operatorilor. Prin urmare, sunt îndeplinite condițiile de recunoaștere a unei situații speciale în cadrul sistemelor preferențiale.
                        
                     
         
               3.
            
            
               Al treilea motiv, întemeiat pe încălcarea articolului 220 alineatul (2) litera (b) al cincilea paragraf din Codul Vamal Comunitar coroborat cu regula privind cumulul regional din Regulamentul de punere în aplicare
               
                           —
                        
                        
                           În acest sens, reclamantul susține că faptul că apartenența la același grup regional este asociată în mod direct cu regula privind cumulul regional și că notificarea include cumulul în referirea generală la posibilitatea existenței unor nereguli nu poate afecta în niciun caz dreptul de a invoca buna-credință în ceea ce privește operațiunile în care nu s-a aplicat regula privind cumulul la țările la care face referire notificarea. În acest caz, limitarea nu se poate aplica în cazul importurilor care nu includ produse originare din Columbia și din El Salvador.